Сесар Вайехо
Сесар Абрахам Вайехо Мендоса () е перуански поет, смятан за един от големите новатори в поезията на 20 век.

Биография 
Роден е като последното от 11 деца в семейството в Сантяго де Чуко, отдалечено село в перуанските Анди. Учи в университета в Трухильо, като на няколко пъти е принуден да прекъсва образованието си и да работи в захарна плантация. Завършва испанска литература през 1915 г.

След дипломирането си Вайехо се премества в Лима, където води бохемски живот и се запознава с влиятелни леви интелектуалци. Работи като частен учител и редовен преподавател. След като публикува първата си стихосбирка „Los Heraldos Negros“ през 1918 г., е сполетян от поредица нещастия. Първо губи работата си, след като отказва да се ожени за жена, с която е имал връзка. По-късно негова любовница умира при несполучлив аборт, към който той я е подтикнал. През 1920 г. умира майка му, а при завръщането му в Сантяго де Чуко е затворен за 105 дни заради участие в скандал.

През 1922 г. Сесар Вайехо публикува нова стихосбирка („Trilce“), но отново е уволнен и през 1923 г. заминава за Европа. Живее в Париж до смъртта си през 1938 г.

Библиография 
 „Волфрам“ (1931; роман) – описва жестоката експлоатация на индианците от американските империалисти и призовава към революционна борба
 „Русия през 1931“ (1931; репортаж) - описва постиженията на СССР
 „Los heraldos negros“ (1918; стихове)
 „Trilce“ (1922; стихове)
 „Lock-Out“ (1930; пиеса на френски)
 „Entre las dos orillas corre el río“ (ок. 1930; пиеса)
 „Tungsteno“ (1931; роман)
 „Colacho hermanos o Presidentes de América“ (1934; пиеса)
 „La piedra cansada“ (1937; пиеса)
 „Poemas humanos“ (1939; стихове)

Външни препратки 
  Кратка биография и превод на три стихотворения 

Поети
Перуански драматурзи
Перуански писатели
Комунисти
Перуанци във Франция
Родени в Перу
Починали в Париж
Погребани на Монпарнас